CELEX: 62020TN0757
Language: fi
Date: 2020-12-21 00:00:00
Title: Asia T-757/20: Kanne 21.12.2020 – OT v. parlamentti

22.2.2021   
            
            
               FI
            
            
               Euroopan unionin virallinen lehti
            
            
               C 62/39
            
         
      Kanne 21.12.2020 – OT v. parlamentti
      (Asia T-757/20)
      (2021/C 62/49)
      Oikeudenkäyntikieli: ranska
      
         Asianosaiset
      
      
         Kantaja: OT (edustaja: asianajaja C. Bernard-Glanz)
      
         Vastaaja: Euroopan parlamentti
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  ottamaan kanteen tutkittavaksi
               
            
                  —
               
               
                  kumoamaan riidanalaisen päätöksen ja tarvittaessa valituksen hylkäämisestä tehdyn päätöksen
               
            
                  —
               
               
                  velvoittamaan vastaajan korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanne koskee Euroopan parlamentin pääsihteerin 19.12.2019 tekemää päätöstä, jolla kantajalle annetaan huomautus, ja kantaja vetoaa sen tueksi kahteen kanneperusteeseen.
      
                  1)
               
               
                  Ensimmäinen kanneperuste, joka perustuu ilmeiseen arviointivirheeseen ja Euroopan unionin virkamiehiin sovellettavien henkilöstösääntöjen (jäljempänä henkilöstösäännöt) 21 a artiklan rikkomiseen ensinnäkin siltä osin kuin kantajalle ei ”annettu” henkilöstösääntöjen 21 a artiklassa tarkoitettua ”määräystä”, jonka rikkomisesta häntä ei näin ollen voida arvostella, toiseksi siltä osin kuin hän ei voinut olla tietoinen sääntöjenvastaisuuksista, jotka hänen olisi pitänyt ilmoittaa esihenkilöilleen henkilöstösääntöjen 21 a artiklan mukaisesti ja kolmanneksi siltä osin kuin hän ei joka tapauksessa ansainnut, olosuhteet huomioon ottaen, kurinpitoseuraamusta.
               
            
                  2)
               
               
                  Toinen kanneperuste, joka perustuu puutteellisiin perusteluihin siltä osin kuin vastaaja ei koskaan selittänyt kantajalle, mikä seikka johti siihen, että hän katsoi, että kantajan olisi pitänyt olla tietoinen tapahtuneista sääntöjenvastaisuuksista, jotka hänen olisi pitänyt ilmoittaa esihenkilöilleen henkilöstösääntöjen 21 a artiklan mukaisesti.